open-index/open-wikipedia-markdown huggingface dataset:
Էմմա Հիլլ

**Մաթիլդա «Էմմա» Հիլլ** (, ամուսնական անունը՝ Էմմա Մեդոքս Բրաուն, , ), պրեռաֆայելիտ նկարիչ Ֆորդ Մեդոքս Բրաունի բնորդուհին և երկրորդ կինը։

## Կենսագրություն
Էմմա Հիլլը ծնվել է մոտ 1829 թվականին աղքատ որմնադրի ընտանիքում և չի ստացել այդ ժամանակների համար անգամ նվազագույն կրթությունը։ Մոտ 1848 թվականին Էմման դարձել է բնորդուհի, շուտով նաև՝ նկարիչ Ֆորդ Մեդոքս Բրաունի սիրուհին, որն այդ ժամանակ փոքր դուստր ունեցող այրի տղամարդ էր։ Այդ ժամանակ նա հավանաբար օգտագործել է իր մոր օրիորդական ազգանունը, քանի որ Բրաունն իր օրագրերում հիշատակել է Էմմային Սթոուն ազգանվամբ։ Զույգի առաջին երեխան՝ դուստր Քեթրինը, ծնվել է 1850 թվականին արտամուսնական ձևով։ Բրաունն ամենայն հավանականությամբ հետաձգել է ամուսնությունը իր ֆինանսական դժվարությունների, ինչպես նաև իր և Էմմայի սոցիալական անհավասարության պատճառով։ Որպեսզի նկարչին արժանի կին լինի, Էմման 1852 թվականին հաճախել է երիտասարդ կանանց համար դպրոց։ 1853 թվականին զույգը պսակադրվել է Լոնդոնի Սուրբ Դունսթանի եկեղեցում։ Հարսանիքի վկաները եղել են նկարչի՝ Պրեռաֆայելիտների եղբայրության երկու ընկերները՝ Դանթե Գաբրիել Ռոսսետտին և Թոմաս Սեդոնը։

Դատելով օրագրերից, որոնք Բրաունը վարել է ողջ կյանքի ընթացքում, նա և Էմման սիրել են իրար, թեպետ հաճախ են վիճել։ Զույգի երկրորդ երեխան՝ Օլիվեր Մեդոքս Բրաունը, ավելի հայտնի է եղել ընտանեկան Նոլլի () փաղաքշական անվամբ, ծնվել է 1855 թվականին։ Երիտասարդ տարիքում ընդհանուր վարակումից նրա մահը ծանր ցնցում է եղել ծնողների համար։ Երրորդ զավակը՝ որդի Արթուրը, ծնվել է 1856 թվականին, մահացել է տասը ամսականում։ Այսպիսով, Էմմայի բոլոր երեխաներից ապրել է միայն ավագ դուստր Քեթրինը։

1872 թվականին դստեր հարսանիքին Էմման վարակում է ստացել և մի քանի ամիս ծանր հիվանդացել։ Դա համընկել է Բրաունի ընկերոջ՝ Դանթե Գաբրիել Ռոսսետտիի կյանքի ճգնաժամի և հենց Բրաունի հոդատապի նոպաների հետ։ Կրտսեր որդու մահից հետո Էմմայի մոտ ալկոհոլի հակում է առաջ եկել։

Էմման մահացել է 1890 թվականին «երկար և ծանր» հիվանդությունից հետո։

## Նկարներ
**Ուրվանկարներ և դիմանկարներ**

Պատկեր:Emma Hill 1848.jpg|Հավանաբար Էմմայի ամենավաղ ուրվանկարն է, որն արել է Բրաունը «Լիր արքայի» համար, 1848
Պատկեր:Ford Madox Brown - The Last of England - Portrait of Emma Hill - Google Art Project.jpg|Էմմայի դիմանկարը գլխանոցով, 1852
Պատկեր:'Portrait of Emma Madox Brown' by Ford Madox Brown, 1853.jpg|Էմմայի մատիտով ուրվանկարը, 1853
Պատկեր:Ford Madox Brown - Convalescent - Portrait of Emma Madox Brown.jpg|Էմմայի պաստելով դիմանկարը հիվանդության ժամանակ, 1872

**Կենցաղային նկարներ**

Պատկեր:Ford Madox Brown - Pretty Baa-Lambs - Google Art Project.jpg|*Սիրունիկ գառնուկներ*, Էմման դստեր՝ Քեթրինի հետ
Պատկեր:Ford Madox Brown - `Take your Son, Sir' - Google Art Project.jpg|*[[Վերցրե՛ք ձեր որդուն, սըր (նկար)|Վերցրե՛ք ձեր որդուն, սըր]]*, 1851—56 (ավարտված չէ)
Պատկեր:Ford Madox Brown - The Last of England - Google Art Project.jpg|*[[Հրաժեշտ Անգլիային]]*, 1855


## Ծանոթագրություններ

## Արտաքին հղումներ
* Emma Madox Brown — Pre-Raphaelite Sisterhood 
* Էմմային պատկերող նկարի հավաքածուն Բիրմինգհեմի թանգարանի կայքում

Կատեգորիա:Պրեռաֆայելիտների բնորդուհիներ
Կատեգորիա:Վիկտորյական դարաշրջանի կանայք
Սիլվեն Դիստեն

**Սիլվեն Դիստեն** (, ), ֆրանսիացի ֆուտբոլիստ, պաշտպան։

## Կարիերա
### Ակումբային
Դիստենը կարիերան սկսել է 1997 թվականին «Ժուե-Լե-Տուր» թիմում։ Մեկ տարի անց տեղափոխվել է ավելի ուժեղ Տուր, ևս մեկ տարի անց՝ երկրորդ լիգայի «Գենյոն» թիմ, որի հետ 2000 թվականին նվաճել է ֆրանսիական լիգայի գավաթը։ Նույն թվականին Դիստենը տեղափոխվել է Ֆրանսիայի ուժեղագույն ակումբներից մեկը՝ «Պարի Սեն-Ժերմեն»։ Ֆրանսիական ակումբի կազմում մեկ մրցաշրջան անցկացնելուց հետո Սիլվենը վարձավճարով հանդես է եկել անգլիական «Նյուքասլ Յունայթեդում», որտեղ 28 հանդիպում է անցկացրել 2001-2002 մրցաշրջանի Պրեմիեր Լիգայում։

Մրցաշրջանի ավարտից հետո «Նյուքասլի» ղեկավարությունը ցանկանում էր նրան թողնել որպես մշտական խաղացող, սակայն Դիստենն ընդունում է «Մանչեսթեր Սիթիի» առաջարկը, որը նրա տեղափոխության համար վճարել էր 4 միլիոն ֆունտ ստերլինգ՝ այն ժամանակ ֆուտբոլիստի տրանսֆերային արժեքի ակումբային ռեկորդ սահմանելով։ Իր վստահ խաղով  կազմում Դիստենը 2002/2003 մրցաշրջանի արդյունքներով ստացել է թիմի լավագույն ֆուտբոլիստի կոչում, իսկ հաջորդ մրցաշրջանում՝ թիմի ավագն է ընտրվել ալժիրցի նախկին ավագ Ալի Բենարբիայի հեռանալուց հետո։ «Մանչեսթեր Սիթիի» կազմում Դիստենը մասնակցել է 207 հանդիպման, խփել է 6 գոլ։

2007-ի մայիսին՝ «Մանչեսթեր Սիթիի» հետ պայմանագրի ավարտից հետո, նա որպես ազատ գործակալ տեղափոխվում է «Պորտսմուտ»՝ կնքելով երեք տարվա պայմանագիր։ Թիմի գլխավոր մարզիչ Հարրի Ռեդնապը նրան նշանակել է թիմի փոխնախագահ։ 2008-ին Դիստենն օգնում է թիմին հաղթել Անգլիայի գավաթը։ «Պորտսմուտից» հեռանալուց հետո թիմի ավագ Սոլ Քեմփբելը 2009-ի ամռանը զբաղեցնում է նրա տեղը, սակայն այդ կարգավիճակում նա ընդամենը երեք անգամ է թիմին դուրս բերել խաղադաշտ, քանի որ 2009-ի օգոստոսի վերջին տեղափոխվում է «Էվերթոն»՝ թիմի հետ կնքելով երեք տարվա պայմանագիր։

### Հավաքականում
Բացի Ֆրանսիայի հավաքականից՝ կարող էր խաղալ ՖԻՖԱ-ի անդամ չհանդիսացող Գվադելուպայի հավաքականի կազմում, քանի որ Գվադելուպայում ծնվել է Դիստենի հայրը։ ԿՈՆԿԱԿԱՖ-ի ոսկե գավաթ 2011 առաջ Դիստենին առաջարկել են մասնակցել Գվադելուպայի թիմի մրցաշարին, սակայն Սիլվենը հրաժարվել է այդ հրավերից։

2014 թվականի աշխարհի առաջնությանը նախապատրաստվելիս Ֆրանսիայի հավաքականի ֆուտբոլիստների ցուցակում նրան չընդգրկելուց հետո կատակով արձագանքել է՝ հայտարարելով, որ ավարտում է կարիերան այդ երկրի հավաքականում՝ առանց նրա համար ոչ մի հանդիպում անցկացնելու։

## Վիճակագրություն
### Ակումբային

## Ձեռքբերումներ
### Թիմային
 «**[[Գենյոն]]**»

* Ֆուտբոլի Ֆրանսիայի լիգայի գավաթ

 «**[[Պորտսմուտ]]**»

* Ֆուտբոլի Անգլիայի գավաթ

### Անհատական
* Մանչեսթեր Սիթիի  «Տարվա լավագույն ֆուտբոլիստը» (1)։ 2002/03
* Էվերթոն ՖԱ-ի «Տարվա լավագույն ֆուտբոլիստը» (1)։ 2011/12

## Ծանոթագրություններ

## Արտաքին հղումներ
* Профиль  «Эвертона» պաշտոնական կայքում
* Аккаунт  *[[:ru:Twitter|Twitter]] կայքում*

Կատեգորիա:Անգլիայի լեգեոներ ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տուրի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Մոխրագույն դելֆին

**Մոխրագույն դելֆին** (), կաթնասունների դասի, դելֆինների կարգին պատկանող տեսակ, մոխրագույն դելֆինների () ենթակարգի միակ ներկայացուցիչ։ Տարածված է ամբողջ աշխարհի գրեթե բոլոր բաց և ափամերձ ջրերում՝ բացառությամբ Աֆրիկայի արևմտյան ափերի, Հարավային Ամերիկայի հյուսիսարևելյան և բևեռային ծովերի։ Ռուսաստանի ջրերում մոխրագույն դելֆին հանդիպում է միայն Կուրիլյան կղզիների հարավային մասում։

## Նկարագրություն
Մոխրագույն դելֆինների հասուն առանձնյակի քաշը կարող է հասնել 300 կիլոգրամից մինչև 500 կիլոգրամ, իսկ երկարությունը՝ մինչև 3-4 մետր։ Մոխրագույն դելֆինը սնվում է հիմնականում գլխոտանիներով։ Մոխրագույն դելֆինի մեջքի լողակը բարձր է` հետևի եզրի խորը փորվածքով և թեթևակիորեն մոտեցած մարմնի առջևի կեսին։ Այլ դելֆիններին բնորոշ կտուցը բացակայում է։ Մարմնով մեկ ցրված բաց գույնի բծեր, շերտեր և քերծվածքներ է ունենում, որոնք փափկամարմինների և ցեղակիցների ատամների հետքեր են։

Ձագերը ծնվում են ձմռանը և սեռական հասունացումը լինում է, երբ երկարությունը հասնում է երեք մետրի։ Հայտնի են աֆալինաների հետ հիբրիդներ ստանալու դեպքեր։

Մոխրագույն դելֆինի կյանքի տևողությունը մինչև 30 տարի է։

## Այլ տեղեկություններ
thumb|''Մոխրագույն դելֆիններ''

* Պելոռուս Ջեկ անունով մոխրագույն դելֆինը երկու տասնամյակ` 1888-1912 թվականներին, ուղեկցել է նավերին`  որպես լոցման՝ վատ եղանակին նրանց ցույց տալով Նոր Զելանդիայի երկու կղզիների միջև եղած ուղին։ Դրա համար Նոր Զելանդիայի պառլամենտը նրան շնորհել է պահպանագիր, որն արգելել է այս դելֆինի սպանությունն ու վիրավորանքը։
* 20-րդ դարի 80-ական թվականների վերջին Մերիլենդի օվկիանարիումի մարզիչ Անդրե Քոուենին հաջողվել է  մոխրագույն դելֆինին սովորեցնել մի հայտնի երգ երգել։ Դելֆինի ձայնը չէր կարելի անվանել ուժեղ և պարզ, բայց նա ակնհայտորեն լավ երաժշտական լսողություն էր ցուցաբերել։

## Պատկերասրահ

Risso&#039;s Dolphin.jpg|thumb|*Մոխրագույն դելֆին*
Grampus griseus by OpenCage.jpg|thumb|*Վարժեցված մոխրագույն դելֆին*
Compléments de Buffon (6289276332).jpg|thumb|*Մոխրագույն դելֆիններ*


## Տես նաև
* Կետանմաններ
* Խոյադելֆին
* Աֆալինա

## Ծանոթագրություններ

## Լրացուցիչ գրականություն
* Կետեր և դելֆիններ 

## Արտաքին հղումներ
* Серый дельфин
* База данных «Позвоночные животные России»: серый дельфин 

Կատեգորիա:Դելֆինարիումներ
Կատեգորիա:Դելֆիններ
Կատեգորիա:Դելֆյան խաղեր
Կատեգորիա:Կաթնասուններ
Կատեգորիա:Կաթնասունների ընտանիքներ
Կատեգորիա:Կաթնասունների ցանկեր
Կատեգորիա:Կետանմաններ
Կատեգորիա:Միջազգային Կարմիր գիրք
Բարբարոսներին սպասելիս (ֆիլմ)

«**Բարբարոսներին սպասելիս**» (), ռեժիսոր Սիռո Գեռայի 2019 թվականի դրամա ֆիլմ, որը դարձել է ռեժիսորի պաշտոնում նրա դեբյուտային անգլալեզու ֆիլմը։ Այն հիմնվել է Ջոն Մաքսվելլ Կուտզեի նույնանուն վեպի վրա։ Ֆիլմի գլխավոր դերերում են Մարկ Ռայլենսը, Ջոնի Դեփը, Ռոբերտ Փեթինսոնը, Գանա Բայարսայքանը և Գրետա Սքաքին։

«Բարբարոսներին սպասելիս» ֆիլմի պրեմիերան կայացել է Վենետիկի կինոփառատոնում 2019 թվականի սեպտեմբերի 6-ին։ Samuel Goldwyn Films կինոընկերությունը նախատեսում է թողարկել այն 2020 թվականի օգոստոսի 7-ին։

## Դերասանական կազմ
*Ջոնի Դեփ՝ գնդապետ Ջոլ
*Մարկ Ռայլենս՝ Մագիստրատ
*Ռոբերտ Փեթինսոն՝ սպա Մենդել
*Գանա Բայարսայքան՝ «աղջիկ» ()
*Գրետա Սքաքի՝ Մեյ
*Դևիդ Դենսիկ՝ ռազմական գրագիր
*Սեմ Ռիդ՝ լեյտենանտ
*Հարի Մելինգ՝ կայազորի զինվոր 4
*Բիլ Միլներ՝ կայազորի զինվոր 5

## Արտադրություն
2016 թվականի հոկտեմբերին հայտարարվել է, որ ռեժիսոր Սիռո Գեռան աշխատում է «Բարբարոսներին սպասելիս» վեպի էկրանավորման վրա, որով նա նշելու է իր անգլալեզու նորամուտը։ Հայտարարվել է նաև, որ ֆիլմի գլխավոր դերում հանդես է գալու Մարկ Ռայլենսը։

2018 թվականի մայիսին հաղորդվել է, որ Ջոնի Դեփը կապ է հաստատել Գեռայի հետ ֆիլմում հայտնվելու համար։ Նույնպես հայտարարվել է, որ ֆիլմի դերասանական կազմում է լինելու Ռոբերտ Փեթինսոնը։ Հոկտեմբերին Դեփը հաստատել է, որ կատարելու է ֆիլմի գլխավոր դերերից մեկը, և որ նկարահանումները սկսելու են ամսվա վերջում Մարոկկոյում։ Արտադրությունն ավարտվել է 2018 թվականի դեկտեմբերի 14-ին։

## Թողարկում
Ֆիլմի համաշխարհային պրեմիերան կայացել է Վենետիկի կինոփառատոնում 2019 թվականի սեպտեմբերի 6-ին։ Samuel Goldwyn Films ընկերությունը ձեռք է բերել ԱՄՆ-ում ֆիլմի տեղայնացման իրավունքները և հայտնել է, որ թողարկելու է այն 2020 թվականի օգոստոսի 7-ին։

## Քննադատական արձագանք
Rotten Tomatoes ակնարկների կայքում «Բարբարոսներին սպասելիս» ֆիլմը ստացել է 50% վարկանիշը, որը հիմնվել է 16 ակնարկների վրա, իսկ միջին գնահատականը կազմել է 5.78/10։ Metacritic-ում ֆիլմի վարկանիշը 100-ից 55 է՝ հիմնված 6 քննադատների կարծիքների վրա, ինչը «խառը կամ միջին ակնարկներ» է նշանակում։

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 դրամա ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան պատմական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Գրքերի էկրանավորումներ
Կատեգորիա:Իտալական դրամա ֆիլմեր
Կատեգորիա:Իտալական պատմական ֆիլմեր
Կատեգորիա:Իտալական ֆիլմեր
Կատեգորիա:Վեպերի էկրանավորումներ
Կատեգորիա:Մարոկկոյում նկարահանված ֆիլմեր
Կատեգորիա:2019 ֆիլմեր
Բրիթեն Դալթոն

**Բրիթեն Դալթոն** (, ), ամերիկացի դեռահաս դերասան։

## Կյանք և կարիերա
Բրիթենը ներկայումս նկարահանվում է Ջեյմս Քեմերոնի «Ավատար» ֆիլմի սիքվելներում։

## Ֆիլմագրություն
### Ֆիլմ

### Հեռուստատեսություն

### Տեսախաղեր

## Ծանոթագրություններ

## Արտաքին հղումներ
*Պաշտոնական կայք 
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ապրող անձինք
Բարի գալուստ ինձ մոտ

**Բարի գալուստ ինձ մոտ** (),  սև հումոր ժանրի ամերիկյան ֆիլմ. ռեժիսոր՝ Շիրի Պիվեն, գլխավոր դերում՝ Քրիստեն Ուիգն։

Համաշխարհային պրեմիերան կայացել է 2014 թվականի սեպտեմբերի 5-ին՝ Տորոնտոյի կինոփառատոնում։ Ֆիլմը թողարկվել է 2015 թվականի մայիսի 8-ին՝ ԱՄՆ-ում, սահմանափակ թողարկմամբ։ DVD և Blu-ray Disc տարբերակով թողարկվել է 2015 թվականի հունիսի 16-ին։

## Ընդհանուր տեսություն
Սյուժեն պատմում է անձնավորության սահմանային խանգարում ունեցող կնոջ մասին, որը վիճակախաղում շահել է և որոշել է իր ամբողջ գումարը ծախսել իր կյանքի մասին պատմող սեփական հեռուստաշոուի վրա։

## Դերերում

## Նկարահանումներ
Հիմնական նկարահանումները սկսվել է 2013 թվականի հուլիսին՝ Լոս Անջելեսում։ Նկարահանումներ նույնպես անցել ենԿալիֆոռնիայի Ինդիո քաղաքում՝ «*Fantasy Springs Resort Casino»* հյուրանոցում, Ներքին կայսրություն, Բաննինգ, Բոմոնտ և Կաբազոն քաղաքներում։ Օգոստոսի 14-ին նկարահանումներ են անցկացվել Փալմ Սփրինգսում։

## Քննադատություն
Ֆիլմը կինոքննադատներից դրական կարծիքի է արժանացել։ Rotten Tomatoes կայքում ֆիլմը 100-ից ունի 72% վարկանիշ, գրախոսական միջին հաշվով 10-ից 6,4-ը։  Metacritic կայքում ֆիլմը ունի 69 գնահատական՝ 100-ից, 29 գրախոսական քննադատների հիման վրա, ինչը համապատասխանում է «ընդհանուր առմամբ դրական կարծիքներ» կարգավիճակին։                .

## Ծանոթագրություններ

## Արտաքին հղումներ
* ։

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Ամերիկյան պատմություն 4։ Գիշերվա հանելուկը

**Ամերիկյան պատմություն 4։ Գիշերվա հանելուկը** (), մուլտֆիլմ։ Ստեղծվել է 1999 թվականին ռեժիսոր և պրոդյուսեր Լարի Լեթհեմի կողմից։ Սա «Ամերիկյան պոչին» նվիրված երկրորդ ուղիղ տեսահոլովակն է, ինչպես նաև` մուլտֆիլմի չորրորդ և վերջին գլուխը։ Թոմաս Դեքերը խաղում է երիտասարդ Ֆայվել Միշկևիչի դերը` երկրորդ ֆիլմի իրադարձություններից առաջ և երրորդ ֆիլմից հետո։ Universal Pictures-ը ֆիլմը թողարկել է 2000 թվականի հուլիսի 25-ին, Միացյալ Նահանգներում։

## Սյուժե
Մկներ որսացող դաժան հրեշը սարսափեցնում է Մանհեթենի բոլոր կրծողներին և մղձավանջային երազներում հետապնդում է խեղճ Ֆայվելին։ Լրագրող մկնիկի հետ միասին Ֆեյվելը և իր ընկերները սկսում են հետապնդել «դարի սենսացիան», որպեսզի իրենց աչքերով տեսնեն հրեշին։

## Նկարահանող խումբ
* Ռեժիսոր` Լարրի Լեթեմ
* Պրոդյուսեր` Լարի Լեթեմ
* Սցենարի հեղինակ` Դեյվիդ Կիրշներ, Լեն Ուհլեյ
* Կոմպոզիտոր` Մայքլ Տավերա

## Հնչյունավորում
* Թոմաս Դեքեր` Ֆեյվել Միշկևիչ մկնիկը
* Դոմ Դելուիզ` Վագր
* Սյուզան Բոյդ` Նելլի Բրի
* Պետ Մյուզիկ` Տոնի Տոպոնի
* Քենդի Մայլո` Տիկին մկնիկ
* Ռոբերտ Հեյս` Ռիդ Դեյլի
* Լեյսի Չեբերտ` Ֆեյվելի քույրը, Տանյա Միշկևիչ
* Նահեմիա Պերսով` Մկների ընտանիքի հայրը
* Ջեյն Սինգեր` Մկների ընտանիքի մայրը
* Ջոն Մարիանո` Twitch
* Ջեֆ Բենետ` Slug / The Dane
* Ջոն Լալա` Բուտլիկ
* Շերման Հովարդ` Հագիս	
* Ջոն Գարի` Միայնակ Ուոֆ

## Թողարկում
Universal Studios Home Video ընկերությունը թողարկել է մուլտֆիլմը VHS ձևաչափով Հյուսիսային Ամերիկայում, 2000 թվականի հուլիսի 25-ին։ Այնուհետև 2004 թվականին այն թողարկվել է DVD ձևաչափով, ավելի երկար տարբերակով։ 2017 թվականի հունիսի 1-ին այն թողարկվել է երեք մյուս ֆիլմերի հետ միասին։

## Տես նաև
* Ամերիկյան հեքիաթ 2․ Ֆեյվելը մեկնում է Արևմուտք

## Ծանոթագրություններ

## Արտաքին հղումներ
* 

Կատեգորիա:1990-ականների անգլերեն ֆիլմեր
Կատեգորիա:1999 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Հեղինակության էֆեկտ

**Հեղինակության էֆեկտ**, հեղինակավոր գործչի կարծիքին (անկախ բովանդակությունից) ավելի բարձր գնահատական տալու և դրանից ավելի մեծ կախվածության մեջ լինելու միտում։ Այն համարվում է այսպես կոչված սոցիալական ճանաչողական կամ հավաքական ճանաչողական աղավաղումներից մեկը։ Գիտականորեն ապացուցվել է 1961 թվականին Միլգրեմի գիտափորձով։

## Հոգեբանական մեխանիզմ
Մարդիկ սովորաբար խորապես հարգում են ուժը և հակված են հնազանդվել, երբ դա պահանջում է ուժ ունեցող գործիչը։ Որոշ գիտնականներ կարծում են, որ մարդիկ հակված են դիտարկել իշխանությունը որպես արժանի իրենց դիրքին, և դա ստիպում է նրանց ենթարկվել այն որոշումներին, որոնք ընդունում են իշխանության ներկայացուցիչները։ Համակարգային արդարացման տեսությունն այս երևույթը բացատրում է նրանով, որ գոյություն ունի հոգեբանական մոտիվացիա սոցիալական համակարգի հաստատունության, կայունության և արդարության հանդեպ հավատի համար։

Ցանկացած հասարակության մեջ ընդունված իշխանության համակարգը պայմաններ է ապահովում արտադրության, առևտրի, զարգացման և սոցիալական վերահսկողության համար։ Անարխիայի հասարակական մերժման հետևանքով մեզ բոլորիս ծննդյան պահից սովորեցնում են հավատալ, որ իշխանությանը հնազանդվելը ճիշտ է։ Օրինական կառավարությանը ենթարկվելու և հավատարմության հասկացությունները սերմանվում են դպրոցներում, օրենսդրությունում, զինված ուժերում և այլ քաղաքական ինստիտուտներում։ Օրինական հեղինակավոր գործչին ենթարկվելու հակումը բխում է համակարգային սոցիալականացման պրակտիկայից, որը կոչված է մարդկանց հաղորդել այն զգացումը, որ նման հնազանդությունը ճիշտ վարքագիծ է։ Տարբեր հասարակություններ տարբերվում են ենթակայությանը հակվածության աստիճանով։ Բացի այդ, իշխանության և նրա որոշումների նկատմամբ հարգանքը կարող է առաջանալ որպես որոշումների ընդունման յուրատեսակ պարզագույն միջոց։

## Օրինակներ
;Գիտություն
Ամերիկացի ֆիզիկոս Բրայան Քիթինգի կարծիքով՝ հեղինակության ազդեցությունը հանգեցնում է Նոբելյան մրցանակի արժանանալու խեղաթյուրումների։
;Բիզնես
Հեղինակության էֆեկտն արտահայտվում է բարձր վարձատրվող մարդկանց կարծիքին մեծ ուշադրություն դարձնելով, ինչն արտահայտվում է նրանում, որ շարքային աշխատակիցները հակված են ավելի մեծ կշիռ հաղորդել ավելի բարձր վարձատրվող գործընկերների կարծիքին։

## Տես նաև
* Հեղինակության վկայակոչում
* Աշի գիտափորձ
* Հեղինակություն

## Ծանոթագրություններ

## Գրականություն
* 

Կատեգորիա:Իշխանություն
Կատեգորիա:Կոգնիտիվ խախտումներ
Սիրահետում

thumb|աջից|250px|Ձեռք ձեռքի տված կին և տղամարդ
**Սիրահետում**, սովորույթ սոցիոլոգիայում, ըստ որի՝ մեկ անձը ուշադրության նշաններ է դրսևորում մեկ այլ անձի նկատմամբ։ Տարբեր մշակույթներում այն ունի տարբեր նորմատիվային կազմակերպվածություն։ Կենսաբանության մեջ ենթադրում է կենդանիների՝ զուգավորմանը նախորդող վարքագիծը։

## Տևողություն
Սիրահետման միջին տևողությունը մեծապես տատանվում է ամբողջ աշխարհում։ Բացի այդ, զույգերի միջև ևս կան անհատական տարբերություններ։ Այս երևույթը կարող է բացակայել այն զույգերի պարագայում, որոնք նախքան ամուսնությունը չեն հանդիպում։

Միացյալ Թագավորությունում 3000 նշանված կամ ամուսնացած զույգերի հետազոտությունը ցույց է տվել, որ առաջին հանդիպման և ամուսնության առաջարկի ընդունման միջին տևողությունը կազմել է 2 տարի և 11 ամիս, ընդ որում, կանայք իրենց պատրաստ են զգում ընդունել այդ առաջարկը միջինը 2 տարի և 7 ամիս հետո։ Ինչ վերաբերում է առաջարկի և հարսանիքի միջև տևողությանը, Մեծ Բրիտանիայում անցկացված հարցումը ցույց է տվել միջինը 2 տարի և 3 ամիս։

## Դերեր
Սովորաբար սիրահետման մեջ արուն համարվում է ակտիվ, իսկ էգը՝ պասիվ։ Դա պայմանավորված է նրանով, որ արուն մեծ արժեք է ներկայացնում որպես սերունդների զարգացման պատասխանատու։ Ավանդական մարդկային հասարակություններում, որպես կանոն, ակտիվ է տղամարդը, սակայն զարգացած մշակույթով (եվրոպական և հյուսիսամերիկյան) առաջադեմ հասարակություններում կնոջը թույլատրվում է հանդես գալ որպես սիրահետման նախաձեռնող։

Բազմակնության հարաբերություններում տղամարդը սիրահետման ժամանակ շահագրգռված է արագ զուգավորման մեջ, որպեսզի անցնի հաջորդ կնոջը, մինչդեռ կինը փորձում է երկարաձգել սիրահետման ժամանակահատվածը, որպեսզի բազում տարբերակներից ընտրի արժանի տղամարդուն։

## Գործառնություն
Սիրահետման հիմնական խնդիրն է օգնել կնոջն ու տղամարդուն ավելի լավ ճանաչել միմյանց և կառուցել վստահելի հարաբերություններ։ Բացի այդ, սիրահետումը ստիպում է նրանց համաձայնեցնել իրենց գործողությունները զուգավորման ժամանակ և արագացնում է կնոջ հորմոնալ զարգացումը։

## Վարքագիծ սիրահետման ժամանակ
[thumb|right|250px|Սովորական արու [սիրամարգը սիրահետում է էգին։]]
* Ցուցադրական վարքագիծ, արուն ընդգծում է իր առողջությունը, վերարտադրողական ունակությունները և էգի նույն տեսակին պատկանելությունը։
* Զուգում (օրինակ՝ մարդկանց շրջանում)
* Երգեցողություն (օրինակ՝ միջատների շրջանում)
* Պար (օրինակ՝ միջատների և ձկների շրջանում)
* Ենթակայություն (էգը պատրաստակամություն է հայտնում կատարել արուի պահանջները)
* Կերակրում (արուն կերակրում է էգին, Վիկտոր Դոլնիկը համբույրը համարում է մարդու նման վարքագծի ձև)
* Խաղաղացում (էգը ցուցադրում է թուլություն և անպաշտպանություն արուի ագրեսիայից խուսափելու նպատակով)

## Շեղումներ
Գենետիկական մուտացիաները սիրահետման ժամանակ կարող են առաջացնել որոշ շեղումներ՝ հանգեցնելով զուգավորման անհնարինության։ Օրինակ՝ միջատների դեպքում խախտվում է արուի երգի կառուցվածքը, կամ այն հասցեագրվում է իր սեռի ներկայացուցչին։

## Ծանոթագրություն

Կատեգորիա:Ամուսնություն
Կատեգորիա:Անձնական կյանք
Կատեգորիա:Բեղմնավորություն
Կատեգորիա:Մարդու սեռականություն
Կատեգորիա:Միջանձնային հարաբերություններ
Կատեգորիա:Սիրո փիլիսոփայություն
The Connect: Dejavu

***The Connect: Dejavu***, հարավկորեական բոյ բենդ Monsta X-ի վեցերորդ մինի ալբոմը։ Այն թողարկվել է 2018 թվականին՝ Starship Entertainment լեյբլով և տարածվել է Kakao M-ով։ Ալբոմը աղկացած է յոթ երերից, ներառյալ գլխավոր «Jealousy» երգը։

## Տրեկ-լիստ

## Չարթեր
### Ամենշաբաթյա չարթ

### Ամենամսյա չարթ

### Տարեկան չարթ

## Հաղթանակներ
### Տարեկան ամփոփիչ ցուցակ

### Երաժշտական ծրագրեր

### Տարեկան ամփոփիչ չարթ

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ մինիալբոմներ
Օպսիկիոն

**Օպսիկիոն բանակաթեմ** (, , **thema Opsikiou**), կամ ուղղակի **Օպսիկիոն** (, ծագում է՝ ), Բյուզանդական կայսրության բանակաթեմ (ռազմավարչական նահանգ), տեղակայված էր Փոքր Ասիայի հյուսիս-արևմտյան հատվածում (ներկայիս Թուրքիայի տարածք)։ Այն հանդիսանում էր ամենախիտ բնակեցված և ռազավարական նշանակությամբ կարևոր բանակաթեմերից մեկը, քանի որ գտնվում էր Կոստանդնուպոլսի կողքին։ 8-րդ դարում տեղի ունեցած մի քանի ապստամբություններից հետո Օպսիկիոնից առանձնացվում է ևս 2 բանակաթեմ, որից հետո այն գոյատևեց մինչև Խաչակրաց չորրորդ արշավանքը (1202-1204)։

## Պատմություն
### Հիմնադրում (7-րդ դար)
Բանակաթեմի անունը ծագել է լատիներեն *Obsequium* (շքագունդ) բառից։ Դա բացատրվում է Կոստանդնուպոլիս քաղաքին մոտիկությամբ, որտեղ սկզբնական շրջնում բնակավորվել էր կայսրին իր արևելյան արշավանքներում ուղեկցող բանակը։ 640-ական թվականներին, արաբներից կրած պարտություններից հետո, զորամիավորումները տեղափոխվեցին Փոքր Ասիա և տեղակայվեցին շրջաններում (բանակաթեմերում)։ Օպսիկիոնը զբաղեցնում էր Փոքր Ասիայի հյուսիս-արևմուտքը՝ Մյուսիան, Բյութանիան, Գաղաթիայի մի մասը, Լիդիան և Պափլոգոնիան, նրա մայրաքաղաքը Անկիրա քաղաքն էր։ Բանակաթեմի հիմնադրման ճշգրիտ թվականն անհայտ է, այն առաջին անգամ հիշատակվում է 626 թվականին, բայց առաջին հաստատված հիշատակությունները թվագրվում են 680 թվականով։ Հնարավոր է, որ սկզբնական շրջանում բանակաթեմի մեջ էր մտնում նաև Թրակիան։

Օպսիկիոնը առանձնանում էր մյուս բանակաթեմերի հանրանկարում։ Նրա հրամանատարը ոչ թե ստրատեգոսն էր, այլ կոմեսը։

## Ծանոթագրություններ

Կատեգորիա:Փոքր Ասիա
Կատեգորիա:Բյուզանդիայի պատմություն
Կատեգորիա:Բյուզանդական թեմեր
Ֆաուջա Սինգհ

**Ֆաուջա Սինգհ** (, ), վազորդ, մարաթոնյան վազքի աշխարհի ամենածեր մասնակիցը, 90 տարեկան և ավելի, 100 տարեկան և ավելի տարիքային խմբերում գրանցել է համաշխարհային ռեկորդ։ Բացի մարաթոնյան վազքից Սինգհը համարվում է 100 տարեկան և ավելի տարիքային խմբի կարճ տարածության ամենաարագ վազորդը։

## Կենսագրություն
Ծնվել է հյուսիս-արևմտյան Հնդկաստանի Փենջաբ նահանգի, Ջալանդհար շրջանի Բեաս-Պինդ գյուղում։ Կյանքի մեծ մասը զբաղվել է հողագործությամբ։ 1990-ականնների կեսերից ապրում է Լոնդոնի Իլֆորդի շրջանում։

## Մասնակցությունը մարաթոններին, ռեկորդներ
2000 թվականին Ֆաուջա Սինգհը առաջին անգամ մասնակցել է Լոնդոնի մարաթոնին և դրանից հետո բազմիցս մասնակցել է  նմանատիպ միջոցառումների։ 2003 թվականին Տորոնտոյում նա մարաթոնյան վազքի իր տարիքային խմբում համաշխարհային ռեկորդ է սահմանել՝ 5 ժամ 40 րոպե։ 2011 թվականին նրա անունն ընդգրկվեց Գինեսի ռեկորդների գրքում՝ որպես ամենատարեց վազող, վազելով 100 տարեկանում ամբողջ մարաթոնին ընթացքում։ Նրա ժամանակը 8:11:06 էր, բայց հաշվի առնելով այն, որ 16 րոպե նա անց է կացրել վազորդների մեկնարկին, նրա հաշվին գրանցվեց 8:25:17։

2012 թվականի սեպտեմբերի  30-ին *Surrey International World Music Marathon* (Բրիտանական Կոլումբիա, Կանադա) վազքի շրջանակներում մասնակցել է 5 կմ մրցավազքին. Նույն թվականի հոկտեմբերի 14-ին  *Toronto Waterfront Marathon* վազքի շրջանակներում նա մասնակցել է 5 կիլոմետրանոց մրցավազքին։ 2016 թվականի հունվարին՝ 104 տարեկան հասակում Սինգհը մասնակցել է Մումբայի մարաթոնին։

## Մահ
2025 թվականի հուլիսի 14-ին, տեղական ժամանակով մոտավորապես ժամը 15:30-ին, հայրենի Բեաս Փինդ գյուղի իր տան մոտ, ազգային մայրուղին հատելիս, վրաերթի է ենթարկվել անհայտ տրանսպորտային միջոցի կողմից։ Վարորդը փախուստի է դիմել դեպքի վայրից։ Ֆաուջա Սինգհը շտապ տեղափոխվել է հիվանդանոց, որտեղ մահացել է ստացած վնասվածքներից։

## Ծանոթագրություններ

## Արտաքին հղումներ
*Passage on Fauja Singh, The Oldest Marathon Runner (*Sikh Personalities*)
*"Life begins at 90" (*BBC Sport*)
*Biography in *The Sikh Times*
*REDIFF article regarding ADIDAS deal
*Sikhs in the City Running Team
*Roll Over Bannister, Article in *Outlook (Indian magazine)*
*
*

Կատեգորիա:Բրիտանացի երկարակյացներ
Մայքլ Պենյա

**Մայքլ Էնթոնի Պենյա** (, ), ամերիկացի դերասան։ Նկարահանվել է այնպիսի հայտնի ֆիլմերում, ինչպիսիք են «Բախում» (2004), «Երկվորյակ աշտարակներ» (2006), «Հրաձիգ» (2007), «Դիտեք և զեկուցեք» (2009), «Կատարել 30 րոպեում» (2011), «Ինչպես գողանալ երկնաքերը» (2011), «Պարեկություն» (2012), «Գանգստեր որսորդներ» (2013), «Ցասում» (2014), «Մրջյուն-մարդ» (2015)։

## Անձնական կյանք
Մայքլը ծնվել է 1976 թվականի հունվարի 13-ին ԱՄՆ-ի Իլինոյս նահանգի Չիկագո քաղաքում։ Նրա հայրը աշխատել է գործարանում, իսկ մայրը՝ սոցիալական աշխատող է եղել։ Նրա ծնողները Մեքսիկայից ներգաղթյալներ էին։ Ամուսնացած է եղել Բրի Շաֆերի հետ։ 2008 թվականին նրանք ունեցել են որդի, որին անվանել են Ռոման։

## Կարիերա
Չնայած Մայքլը 1994 թվականից նկարահավել է կանոնավոր (հիմնականում անկախ ֆիլմերում), բայց նրա կարիերայում առաջընթաց է տեղի ունեցել 2004 թվականին, երբ նկարահանվել է «Միլիոն դոլարանոց աղջիկը» և «Բախում» ֆիլմերում, որոնք շահել են «Օսկար» մրցանակ՝ «Լավագույն ֆիլմ» անվանակարգում։ Մայքլը կինոքննադատների ուշադրությունն է ստացել «Բախում» ֆիլմում իր առանձնահատուկ դյուրահույզ ելույթի համար։ Հետագա տարիներին նկարահանվել է «Վահան» սերիալում, որը ստացել է «Ոսկե գլոբուս» մրցանակը։ 2006 թվականին նկարահանվել է Օլիվեր Սթոունի «Երկվորյակ աշտարակներ» ֆիլմում, որը հիմնված էր 2001 թվականի սեպտեմբերի 11-ի իրադարձությունների վրա։ Նաև փոքր դեր է ունեցել «Բաբելոն» ֆիլմում, որը առաջադրվել է «Օսկար» և «Ոսկե գլոբուս» մրցանակների։ Այսպիսով, Պենյան անընդմեջ նկարահանվել է երեք ֆիլմերում, որոնք առաջադրվել են «Օսկար» մրցանակի։ 2007 թվականին «Հրաձիգ» ֆիլմում Մարկ Ուոլբերգի հետ միասին խաղացել է ՀԴԲ-ի սկսնակ գործակալ Նիկա Մեմֆիսի դերը։

2006 թվականին Մայքլը Սալա Կաստրո (իսկական ամերիկա-մեքսիկական ավագ դպրոցի ուսուցիչ, որը դրդել է մի խումբ ուսանողների պայքարել «East Los Angeles, California»-ի իրավունքների համար) դերով նկարահանվել է «Գործադուլ» ֆիլմում։ 2009 թվականին «Դիտեք և զեկուցեք» ֆիլմում նկարահանվել է որպես առևտրի կենտրոնի պահակ։

2012 թվականին Ջեյք Ջիլենհոլի հետ միասին գլխավոր դերով նկարահանվել է «Պարեկություն» ֆիլմում։ Այդ նույն թվականին սկսվել են «Սեսար Չավես» կենսագրական ֆիլմի նկարահանումները, որտեղ գլխավոր դերով խաղացել է որպես ԱՄՆ-ի ազգային հերոս Սեսար Չավես։

## Ֆիլմագրություն

## Ծանոթագրություններ

Կատեգորիա:1976 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հնչյունավորողներ
Կատեգորիա:Հունվարի 13 ծնունդներ
Կատեգորիա:Չիկագո քաղաքում ծնվածներ
Կատեգորիա:Ամերիկացի տղամարդ հնչյունավորողներ
Trespass (Monsta X-ի ալբոմ)

***Trespass*** (,  *TRESPASS*) — Հարավկորեական բոյ բենդ Monsta X-ի դեբյուտած մինի ալբոմը։ Ալբոմը թողարկվել է 2015 թվականի մայիսի 14-ին Starship Entertainment-ում։ Ալբոմը բաղկացած է էյոթ երից, ներառյալ գլխավոր «Trespass» երգը։

## Կոմերցիոն հաջողություն
Հարավային Կորեայում վաճառվել է ալբոմի 38,640 պատճե։ Այն հասել է 5-րդ տեղ ամենշաբաթյա, 10-րդ տեղ ամենամսյա в Gaon Music Chart-ում։

## Տրեկ-լիստ

## Ռելիզի պատմություն

## Ծանոթագրություններ

Կատեգորիա:2015 ալբոմներ
Կատեգորիա:Կորեերեն մինիալբոմներ
Դոն Ուիլյամս

**Դոնալդ Ռեյ Ուիլյամս** ( ), ամերիկացի երաժիշտ և երգիչ քանթրի ժանրում, երգերի հեղինակ։ Ներառվել է Քանթրիի փառքի սրահում 2010 թվականին։ Ծնվել և մեծացել է Ֆլոյդադում` Տեխաս նահանգում։ 1958 թվականին ավարտել է «Gregory-Portland High School»-ը, իսկ մեծացել է Պորտլենդի` Տեխասի շրջակայքում։ Pozo-Seco Singers ֆոլկ-խմբի հետ յոթ տարի աշխատելուց հետո 1971 թվականին սկսել է անհատական կարիերա` կատարելով հանրաճանաչ բալլադներ։ Շնորհիվ իր փափուկ բարիտոնի և ամրակազմության, նա ստացել է «Նուրբ հսկա» մականունը քանթրի երաժշտության մեջ։ Նրա 17 երգերը զբաղեցրել են առաջին հորիզոնականները չարթերում։

## Սկավառակագրություն
: *Տես նաև «[[:en:Don Williams#Discography|Don Williams Discography]]»-ը անգլիական բաժնում:*
25 ստուդիական ալբոմ, 2 համերգային, 13 հավաքական, 62 սինգլ (ներառյալ 17-րդ ԱՄՆ-ի քանթրի չարթերում 1-ին և 45-րդ հորիզոնականները)։

### Մրցանակներ
Academy of Country Music
* 1978- Academy of Country Music Awards — *Tulsa Time*
Country Music Association
* 1978- CMA Male Vocalist of the Year

### Նոմինացիաներ
Academy of Country Music
* 1976- Academy of Country Music Awards
* 1977- Academy of Country Music Awards
* 1978- Academy of Country Music Awards
* 1979- Academy of Country Music Awards
* 1980- Academy of Country Music Awards — *I Believe in You*
* 1980- ACM Single Record of the Year — *I Believe in You (Don Williams song)*
* 1980- ACM Top Male Vocalist
* 1982- ACM Album of the Year — *Listen to the Radio*

Country Music Association
* 1976- CMA Male Vocalist of the Year
* 1977- CMA Male Vocalist of the Year
* 1978- CMA Album of the Year — ''Country Boy
* 1979- CMA Male Vocalist of the Year
* 1980- CMA Male Vocalist of the Year
* 1981- CMA Male Vocalist of the Year

## Ծանոթագրություններ

## Արտաքին հղումներ
* 
* Don Williams: The Gentle Giant
* «AGR Television Records» Don Williams’s international record label
* Fan Site
* «Don Williams Yahoo Group»  Yahoo group for Don William’s fans
* Don Williams at CMT

Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի կիթառահարներ
Սասպենս

**Սասպենս** (անգլ.՝ suspense, հայերեն՝ «անորոշություն, անհանգստություն»), տագնապալի սպասման զգացողություն։ Եզրույթը լայն կիրառություն ունի անգլերենում՝ առօրյա իրավիճակներ նկարագրելիս։ Սլավոնական լեզվաընտանիքին պատկանող լեզուներում գործածվում է միայն կինոարվեստի, համակարգչային խաղերի, հազվադեպ՝ գրականության մեջ. «սապսենս» բառով բնութագրվում է այն գեղարվեստական էֆեկտը, որին հատուկ է ֆիլմը դիտելիս՝ հանդիսատեսի տևական լարված վիճակը, ինչպես նաև մի խումբ գեղարվեստական հնարքներ՝ ուղղված հանդիսատեսի ներառմանը պատկերի մեջ։ Սասպենս կիրառվում է թրիլլերներում և սարսափ ժանրի խաղերում։

Սասպենսի գործածումը կինեմատոգրաֆիայում ուղղակիորեն կապվում է Ալֆրեդ Հիչքոքի անվան հետ, ով համարվում է «սասպենսի վարպետ». նրան հաջողվում էր հմտորեն կերտել հարատև անորոշության, լարվածության մթնոլորտ և խուճապ ներշնչել։ Հիչքոքից հետո այս հնարքը ծավալվեց հոլիվուդյան և այլերկրյա կինոարվեստում։ Որպես սասպենսի վառ կիրառության օրինակ ուշագրավ է ռեժիսոր Ջոն Կարպենտերի «Halloween»(ԱՄՆ, 1978) սարսափ ֆիլմը, ինչպես նաև նույն Հիչքոքի «Psycho» (ԱՄՆ, 1960) դետեկտիվ ֆիլմը, որի հիմքում ընկած է Ռոբերտ Բլոխի համանուն նովելը (1959):

Սասպենսի կառուցման գլխավոր սկբունքներից է ակնկալվող իրադարձության, վճռական պահի պարբերաբար հետաձգումը։ Այդ առիթով՝ ցնցման և սասպենսի տարբերությունը Հիչքոքը բացատրում էր պայթուցիկի օրինակով։ Ենթադրենք՝ էկրանին հետևյալ պատկերն է. սեղանի առջև նստած մարդիկ անհոգ զրուցում են, և հանկարծ տեղի է ունենում պայթյուն, պարզվում է՝ սեղանի տակ պայթուցիկ կար։ Հանդիսատեսը ապշում է և մի քանի վայրկյան հետո՝ ուշքի գալիս։ Դա ցնցումն էր։ Նույն իրավիճակը ստանում է այլ երանգներ, երբ հանդիսատեսին հայտնի է սեղանի տակի պայթուցիկի առկայության մասին, և որ պայթյունին մնացել է, ենթանդրենք, 20 վայրկյան։ Այսպես, երբ էկրանին իրար փոխհաջորդում են վտանգից անտեղյակ, խաղաղ զրուցող մարդկանց խումբը, սեղանի տակ ամրեցված պայթուցիկը և խրոնոմետրին արտացոլված սպառվող վայրկյանները, հանդիսատեսը կամա-ակամա ստիպված է խեղդվել հուզմունքից րոպեներ շարունակ։ Այս դեպքում կիրառվել է սասպենս։

Ըստ Հիչքոքի՝ սասպենսի հաջորդ սկզբունքը հետևյալն է՝ «Հանդիսատեսը պետք է իրազեկ լինի էկրանին ներկայացվող բոլոր իրադարձություններին։ Իմ պատկերացմամբ՝ ծածուկությունը հազվադեպ է հանգեցնում սասպենսի։ Դասական դետեկտիվում, որպես կանոն, այն բացակայում է, կա միայն մտային հանելուկ։ Դետեկտիվն առաջ է բերում բուն հետաքրքրություն՝ զուրկ հուզային երանգներից, իսկ սասպենսն առանց հույզերի անհեթեթություն է։ Այսպես, մանր-մունր դետալների բացատրությունն ու հասանելիությունը չափազանց կարևոր է»։

## Ծանոթագրություններ

Կատեգորիա:Գրական տերմինաբանություն
Կատեգորիա:Էմոցիաներ
Կատեգորիա:Ֆիլմերի և վիդեոների տերմինաբանություն
Կարմեն Էռերա

**Կարմեն Էռերա** (, ), կուբաամերիկացի նկարչուհի, 2020 թվականի մայիսին նա դարձել է 105 տարեկան։

## Կենսագրություն
Էռերան ծնվել է Հավանայում, 1915 թվականին։ Նա յոթ քույրերից ու եղբայրներից մեկն էր։ Նրա հայրը եղել է «*El Mundo*» թերթի հիմնադիր-խմբագիրը, իսկ մայրը՝ լրագրող։ 1938 թվականին Էռերան Հավանայի համալսարանում ուսումնասիրել է ճարտարապետություն, որից հետո  անցում է  կատարել նկարչության՝ պահպանելով սերը ուղիղ գծերի և պարզ ձևերի հանդեպ։ Մինչև 1950-ական թվականների սկիզբը Էռերան փոխ առ փոխ ապրել է Կուբայում և Փարիզում։ Փարիզում  հաճախակի է եղել Ֆրեդ Քլեյն և  Մարի Ռայմոն նկարիչ-ամուսինների արվեստանոցում, որոնք  անընդհատ շտապել են տուն, կերակրել իրենց երեխային։ Պարզվեց, որ այդ երեխան 20-ամյա Իվ Քլեյնն է, որն այդ ժամանակ զբաղվում էր մարտարվեստով և արդեն առաջին քայլերն էր անում նկարչության մեջ։

1939 թվականին Էռերան ամուսնացել է անգլերենի ուսուցիչ Ջեսսի Լևենտալի հետ (1902-2000), որի հետ ծանոթացել էր 1937 թվականին, երբ Ջեսսին Կուբա էր ժամանել Նյու Յորքից։ 1948 թվականին Հրերան ամուսնու հետ տեղափոխվել է Փարիզ, որտեղ ապրել են մոտ հինգ տարի։

1954 թվականին Էռերան ամուսնու հետ մեկնել  է Նյու Յորք։ Հենց այդ ժամանակ էլ ձևավորվել է նրա նկարչական ոճը։ Այդ ժամանակ Նյու Յորքում իշխում էր աբստրակտ էքսպրեսիոնիզմը, որը ներկայացնում էին հիմնականում սպիտակամորթ տղամարդիկ, որոնց մոտ Էռերայի մինիմալիստական ոճի կտավները միայն տարակուսանք էին առաջացնում։ Բայց Էռերային դա չկանգնեցրեց, նա շարունակեց նկարել՝ մի փոքր փոխելով նկարների ոճը։

2016 թվականի մայիսի 3-ից մինչև 2016 թվականի հունիսի 11-ը Էռերայի աշխատանքները «Կարմեն Հերարայի վերջին աշխատանքներ» խորագրով ցուցադրվել են Լիսոնի պատկերասրահում։

2016 թվականի սեպտեմբերի 6-ից մինչև 2017 թվականի հունվարի 9-ը Էռերայի աշխատանքները, որոնք ստեղծվել են 1948-1978 թվականներին ցուցադրվել են Ամերիկյան արվեստի Ուիթնի թանգարանում։

## Ծանոթագրություններ

## Արտաքին հղումներ
* The 100 Years Show website, about Carmen Herrera turning 100 years old, by film director Allison Klaymen
* «Slideshow of Carmen Herrera’s artwork», from a *New York Times* article dated December 20, 2009
* «At 94, She’s the Hot New Thing in Painting», a *New York Times* article about Carmen Herrera dated December 19, 2009
* Lisson Gallery: Carmen Herrera.
* «Our America: The Latino Presence in American Art» at the Smithsonian American Art Museum. Carmen Ramos, curator of Latino art, discusses the exhibition and the participation of Carmen Herrera with her painting «Blanco y Verde»(1960) dated September 13, 2013

Կատեգորիա:Ամերիկացի երկարակյացներ
Կատեգորիա:Ամերիկացի նկարչուհիներ
Կատեգորիա:Կուբացի նկարիչներ
Գարֆիլդ շոու

**Գարֆիելդ շոու** (), ամերիկյան մուլտպլիկացիոն սերիալ, հիմնված այն կոմիքսների կերպարների վրա, որը հորինել է Դեյվիս Ջիմը։ Արտադրվել է Dargaud Media և Paws Inc. ընկերությունների կողմից։

## Սյուժե
Գլխավոր հերոսը` լազանյայի սիրահար, գեր և ծույլ, բայց միևնույն ժամանակ` խելացի և խորամանկ Գարֆիլդ կատուն է։ Ամեն սերիայում նրան ինչ-որ նոր բան է սպասվում։ Օրինակ` Գարֆիլդի վրա հարձակվում են խոսող լազանյաներ, իսկ տան վրա հարձակվում է «Մաքրասեր 7000» ռոբոտը, Օդդին գտնում է մի ոսկոր
և փորում է ամբողջ բակը։

## Նկարահանող խումբ
* Ռեժիսոր` Ֆիլիպ Վիդալ
* Պրոդյուսեր` Դևիս Ջիմ 	
* Հեղինակ` Դևիս Ջիմ
* Կոմպոզիտոր` Լաուրենտ Բերթոդ

## Դերերը հնչյունավորել են
* Ֆրենկ Ուելկեր` Գարֆիլդ
* Ուոլլի Վինդերտ` Ջոն Արբակլ
* Գրեգ Բերգեր` Օդդի
* Ջերսոն Մերսդեն` Ներմալ
* Դեյվիդ Լանդեր
* Միստի Լի
* Լորեին Լյումեն
* Ջուն Ֆորեի
* Ալեքսանդր Գրիմ
* Լաուրա Սամմեր` Միներվա
* Չակ Մակկան

## Համակարգչային խաղ
*The Garfield Show: Threat of the Space Lasagna* անունով համակարգչային խաղը թողարկվել է 2010 թվականի հուլիսին։ Այն ներառում էր 12 մինի խաղեր։ Խաղը քննադատվել է իր կարճ լինելու, ինտերակտիվության պակասի և միապաղաղ խաղատեմպի համար։

## Տես նաև
* Գարֆիելդը և ընկերները

## Ծանոթագրություններ

## Արտաքին հղումներ
* TheGarfieldShow.com
* 
* 

Կատեգորիա:Ամերիկյան կոմիքսների էկրանավորումներ
Կատեգորիա:Անգլերեն հեռուստասերիալներ
Ալեքսանդր Վինոկուրով

**Ալեքսանդր Վինոկուրով** (, ), մուլտիպլիկացիոն ֆիլմերի խորհրդային բեմադրող նկարիչ, Հայրենական մեծ պատերազմի մասնակից, ՌԽՖՍՀ վաստակավոր նկարիչ (1985 թվական)։

## Ֆիլմագրություն
### Նկարիչ-մուլտիպլիկատոր
* «Շնագայլն ու ուղտը» (1956 թվական)

### Բեմադրող նկարիչ

* «Դեղին արագիլը» (1950 թվական)
* «Ալվան ծաղիկը (մուլտֆիլմ)» (1952 թվական)
* «Կախարդական թռչունը» (1953 թվական)
* «Ոսկե այծքաղ» (1954 թվական)
* «Երաժիշտ այծը» (1954 թվական)
* «Շունն ու կատուն (մուլտֆիլմ, 1955)» (1955 թվական)
* «Շնագայլն ու ուղտը» (1956 թվական)
* «Ձյունե թագուհին (մուլտֆիլմ, 1957)» (1957 թվական)
* «Գույնների գողերը» (1959 թվական)
* «Բանալի (մուլտֆիլմ)» (1961)
* «Հեքիաթ օտար գույնների մասին» (1962 թվական)
* «Մեծ կտորի գաղտնիքը» (1964 թվական)
* «Նոր տունը» (1964 թվական)
* «Սատկոտումը» (1964 թվական)
* «Հունան Բատորը» (1965 թվական)
* «Գլխավոր Աստղայինը» (1966 թվական)
* «Մաուգլի (մուլտֆիլմ)» (1967 թվական)
* «Մաուգլի (մուլտֆիլմ)» (1968 թվական)
* «Սեփականատերը» («Ֆիտիլ» № 69) (1968 թվական)
* «Մաուգլի (մուլտֆիլմ)» (1969 թվական)
* «Մաուգլի (մուլտֆիլմ)» (1970 թվական)
* «Մաուգլի (մուլտֆիլմ)» (1971 թվական)
* «Ֆոկան` բոլոր ձեռքերով հմուտ է» (1972 թվական)
* «Տերեփուկը» (1973 թվական)
* «Ո՞վ է ինձ հրում» (1973 թվական)
* «Հրաշքը առանց հրաշքի» (1973 թվական)
* «Օգտաթափոնքը ճանապարհին» («Ֆիտիլ» № 69) (1974 թվական)
* «Ինչպես էր այծիկը պահում երկիրը» (1974 թվական)
* «Իլյա Մուրոմեցը (Պրոլոգ)» (1975 թվական)
* «Կախարդական սենյակը» (1976 թվական)
* «Ցանկությունների կատարում» («Ֆիտիլ» № 178) (1977 թվական)
* «Վտանգավոր է կյանքի համար» («Ֆիտիլ» № 174) (1977 թվական)
* «Շվիկի ու թռչնակի մասին» (1977 թվական)
* «Իլյա Մուրոմեցը և Սոլովեյ ավազակը» (1978 թվական)
* «Տաղանդը և երկրպագուները» (1978 թվական)
* «Ո՞վ կստանա մրցանակը» (1979 թվական)
* «Նեպրյադվայի կարապները» (1980 թվական)
* «Առաջին ինքնագիրը» (1980 թվական)
* «Արի սահադաշտ» (1981 թվական)
* «Հին ձայնապնակ» (1982 թվական)
* «Քարի որդին» (1982 թվական)
* «Դեղահաբը» (1983 թվական)
* «Ձմեռը Պրոստոկվաշինոյում (մուլտֆիլմ)» (1984 թվական)
* «Հեքիաթ Եվպատ Կոլովրատի մասին» (1985 թվական)
* «Ջրում» (1986 թվական)
* «Սեփական ցանկությամբ» (1986 թվական)
* «Լինում են չեն լինում մի պապիկ և տատիկ է լինում» (1988 թվական)
* «Միջին անհատականությունը» («Ֆիտիլ» № 310) (1988 թվական)
* «Կախարդական փայտիկը» (1994 թվական

## Ցուցահանդեսներ
* «Ձյունե թագուհին»-55, սառույց և գեղեցկություն ցուցահանդես` նվիրված Ալեքսանդր Վինոկուրովի 90-ամյակին

## Ծանոթագրություններ

## Գրականություն
*  с. 157—158.

## Արտաքին հղումներ
* Ալեքսանդր Վինոկուրովը // Аниматор.ру կայքում
* Ալեքսանդր Վինոկուրով— Энциклопедия отечественного кино

Կատեգորիա:Հայրենական մեծ պատերազմի մասնակիցներ
Կատեգորիա:Ռուս մուլտիպլիկատորներ
Կատեգորիա:ՎԳԻԿ-ի շրջանավարտներ
Զոյա Ժուրավլյովա

**Զոյա Ժուրավլյովա** (, ), մանկագիր, լրագրող և բանասեր։

## Կենսագրություն
Զոյա Ժուրավլյովան ծնվել է 1935 թվականի օգոստոսի 20-ին, Լենինգրադ քաղաքում (ԽՍՀՄ)։ Ավարտել է Լենինգրադի համալսարանի բանասիրության ֆակուլտետի ժուռնալիստիկայի բաժինը, բանասեր-լրագրողի մասնագիտությամբ։

Աշխատել է հյուսիսի թերթերում` Նիկելում և Մուրմանսկում։

Երկրով մեկ մասնակցել է գիտարշավների` կենսաբանների, արվեստաբանների և հնէաբանների հետ։

1966 թվականին «Զվեզդա» ամսագիրը հրատարակվել է նրա առաջին` «Ես ունեմ գլուխ» պատմվածքը։ Այդ թվականին լույս է տեսել նաև նրա ակնարկային` «Մի սխալվիր բևեռային շրջանում» պատմվածքը (Ստանիսլավ Պամկրատովի համահեղինակությամբ), Կարելիայի հրատարակչատանը։

1967 թվականին կրկին Կարելայի հրատարակչատանը լույս է տեսել Զոյա Ժուրավլյովայի «Ճանապարհ» մանկական գիրքը, որը վերահրատարակվել է Դետգիզում։ Միևնույն ժամանակ «Երիտասարդ գվարդիա» հրատարակչատանը լույս է տեսել գրողի «Տիեզերքի բանալին» պատմվածքների ժողովածուն։ Այս ժողովածուն մրցանակի է արժանացել Նիկոլայ Օստրովսկու անվան մրցույթում։

1968 թվականից եղել է ԽՍՀՄ գրողների միության անդամ։

Համագործակցել է «Պիոներ» ամսագրի հետ։ Եղել է Սանկտ Պետերբուրգի գրողների միության անդամ, նա մեծահասակների և երեխաների համար գրված ավելի քան 20 գրքերի հեղինակ է։

Մահացել է 2011 թվականի մարտի 26-ին, Մոսկվայում։

### Գործունեություն
Զոյա Ժուրավլյովան զբաղվել է միջդիսցիպլինար երկխոսության խնդիրներով, գիտության և արվեստի փոխըմբռնմամբ, սիներգետիկայով։ Եղել է «Կանայք գիտության և կրթության մեջ» միջտարածաշրջանային ասոցիացիայի ղեկավարման անդամ, «Տիկին հաջողություն» ասոցիացիայի թերթի գլխավոր խմբագիր, «Գիտության լեզուներ` արվեստի լեզուներ» միջազգային միսդիսցիպլինար խորհրդաժողովների անփոփոխ նախագահ և կազմակերպիչ (Սուզդալ-96, 98, 02)։

### Ստեղծագործություն
Զոյա Ժուրավլյովայի ստեղծագործության ժանրը ժամանակակից արձակն է։

* «Ես ունեմ գլուխ», պատմվածք (1966 թվական)
* «Մի սխալվիր բևեռային շրջանում», ակնարկային պատմվածք (1966 թվական)
* «Տասներկուսին, ինչպես միշտ», պատմվածք երիտասարդ փայլարեյի մասին
* «Քառասունմեկերրորդ կիլոմետր», ակնարկ, լույս է տեսել «Իսկատել» ժողովածուում։ 1966 թվական։ Թողարկում № 6»
* «Ճանապարհ»  (1967 թվական)
* «Մի սխալվիր բևեռային շրջանում» (1967 թվական)
* «Պահանջվում է հերոսուհի»
* «Ես, Արինան, Բայրամչիկը և ուղտի կաթը» (1972 թվական)
* «Ելք դեպքից», պատմվածք մետրոպոլիտենի և նրա աշխատակիցների մասին, որն ապահովում է քաղաքային փոխադրական արտերիաների ճշգրիտ աշխատանքը
* «Գլխի վրայով գլուխկոնծի տալով»
* «Սպասում»
* «Կղզիներում»
* «Նրանց զրահի հետ»
* «Վեպ` հերոսի հետ»ref name = "dompisatel" />
* և այլն։

## Ծանոթագրություններ

## Արտաքին հղումներ
* Զոյա Ժուրավլյովա` կենսագրություն, գրքեր, ակնարկներ, մեջբերումներ
* Զոյա Ժուրավլյովա (1935-2011 թվական)

Կատեգորիա:Խորհրդային բանասերներ
Կատեգորիա:Խորհրդային լրագրողներ
Կատեգորիա:Խորհրդային մանկագիրներ
Կատեգորիա:Ռուս մանկագիրներ
Ժանետ Դիրկյեր

**Ժանետ Դիրկյեր** (դանիերեն՝ **Jeanette Dyrkjær**, ), դանիացի մոդել և պոռնոդերասանուհի

## Կենսագրություն
20-րդ դարի 80-ական թվականներին Ժանետի լուսանկարները տպագրվել են տղամարդկանց համար նախատեսված ամսագրերում։ 1983 թվականին 20-ամյա մոդելին «*Penthouse*» ամսագիրը շնորհել է «*Տարվա աղջիկ*» տիտղոսը (ընտրության արդյունքում նրան տրվել է նաև մեկ միլիոն դոլար)։ Հետագայում նա աշխատել է որպես մերկապարուհի, մի կարճ ժամանակաշրջան էլ, Ժան Աֆրիկա կեղծանվամբ, հանդես է եկել ամերիկյան պոռնոկինոարտադրությունում։

1990 թվականի մայիսի 31-ին Լաս Վեգասում ամուսնացել է աֆրոամերիկացի պոռնոդերասան Ռեյ Վիկտորիի հետ, թողել է պոռնոկինոարտադրությունն ու ամուսնու հետ վերադարձել հայրենի եզերք։ Ամուսնական զույգն ունեցել է երկու որդի (իշխանությունները նպատակահարմար են համարել վերջիններիս խնամքն ու դաստիարակությունը վստահել մեկ այլ՝ խնամակալ ընտանիքի)։

Ժանետը մահացել է 48 տարեկան հասակում, ինֆարկտից (որոշ ժամանակ շրջանառվել է թմրանյութերի գերդոզավոման միջոցով ինքնասպանություն գործելու վարկածը)։

## Գրականություն
* Nicolas Barbano. *Verdens 25 hotteste pornostjerner*. Rosinante, 1999. .

## Ծանոթագրություններ

## Արտաքին հղումներ
*

Կատեգորիա:Մոդելներ
Կատեգորիա:Կինոդերասանուհիներ
Կուրոն (հեռուստասերիալ)

**Կուրոն** (), իտալական հեռուստասերիալ, որը ստեղծվել է դրամա և սարսափ ժանրերով։ Ֆիլմի հեղինակները՝ Էձիո Աբատեն, Իվանո Ֆաչինը, Ջիովանի Գալասսին և Տոմասսո Մատանոն ֆիլմը ստեղծել են Նեթֆլիքսի համար։ Առաջին եթերաշրջանը, որը կազմվել է 7 սերիաներից, եթեր է հեռարձակվել 2020 թվականի հունիսի 10-ին՝ Նեթֆլիքս ընկերության հոսքային մեդիայի հարթակում։ Հեռուստասերիալը հեռարձակվել է այն երկրներում, որտեղ հասանելի է Նեթֆլիքս ընկերության ծառայությունը։

Նկարահանումները տեղի են ունեցել Կուրոն Վենոստայում (Բոլցանո), Ռեզիա լճի շրջակայքում և Տրենտինո Ալտո Ադիջե մարզի տարբեր հատվածներում։

## Սյուժե
Աննա Ռայնան ծնվել և մեծացել է Կուրոնում։ 17 տարվա ընդմիջումից հետո իր երկվորյակ երեխաների՝ Մաուրոյի և Դարիայի հետ Միլանից վերադարձել է ծննդավայր։ Կուրոնը լեռների վրա գտնվող մի տարածաշրջան է, որտեղ գտնվում է տարօրինակ լեգենդներով պարուրված լիճը։ Չնայած Աննայի հոր՝ Թոմաս պապի ընդդիմանալուն՝ Աննան երեխաների հետ հաստատվում է իր մանկության անիծված տանը։ Մինչ երեխաները փորձում էին հարմարվել նոր իրականությանը, Աննան խորհրդավոր կերպով անհետանում է։ Նրան գտնելու նպատակով երկվորյակները պետք է բացահայտեին բազմաթիվ առեղծվածներ։

Կուրոնի լեգենդներից մեկում էլ ասվում է, որ լճի զանգակատունը զանգակ չունի, և երբ ինչ-որ մեկը լսում է զանգակատան զանգերի ձայնը, անմիջապես մահվան է դատապարտվում իր իսկ կլոնի կողմից։

## Սերիաներ

## Դերակատարներ
* Աննա Ռայնա, դերակատար՝ Վալերիա Բիելլո, Մաուրոյի և Դարիայի մայրը։ 17 տարի հետո վերադարձել է Կուրոն, որտեղ անհետացել է
* Թոմաս Ռայնա, դերակատար՝ Լուկա Լիոնելլո, Աննայի հայրը, Մաուրոյի և Դարիայի պապը
* Մաուրո Ռայնա, դերակատար Ֆեդերիկո Ռուսսո, Աննայի որդին և Դարիայի եղբայրը
* Դարիա Ռայնա, դերակատար՝ Մարգերիտա Մորքիո, Աննայի աղջիկը, Մաուրոյի քույրը
* Կլարա Ասպեր, դերակատար՝ Աննա Ֆերձետի
* Ալբերտ Ասպեր, դերակատար՝ Ալեսսանդրո Տեդեսքի
* Միկի Ասպեր, դերակատար Ջուջու դի Դոմենիկո
* Ջիուլիո Ասպեր, դերակատար՝ Ջիուլիո Բրիձի
* Մայքլ Օբեր, դերակատար՝ Մաքս Մալատեստա
* Լուկաս, դերակատար Լուկա Կաստելլանո, Միկիի լավագույն ընկերը
* Դավիդե, դերակատար՝ Սեբաստիանո Ֆումագալլի
* Երիտասարդ Աննա Ռայնա, դերակատար՝ Միքայելա Դորլան
* Լիլի Ռայնա, դերակատար՝ Կատջա Լեչթալեր
* Բերգեր, դերակատար՝ Սալվատորե դե Սանտիս
* Մատտեո, դերակատար՝ Ջուզեպպե Գանդինի, Լուկասի հայրը
* Երիտասարդ Ալբերտ Ասպեր, դերակատար՝ Ֆիլիպպո Մարսիլի
* Պիետրո, դերակատար՝ Ջուլիո Կրիստինի, Մաուրոյի և Դարիայի հայրը
* Դանիել, դերակատար՝ Քրիստոֆ Հյուլսեն
* Դոն Լուիջի, դերակատար՝ Մաքսիմիլիան Դիրր
* Երիտասարդ Կլարա, դերակատար՝ Ֆեդերիկա Պոկատերրա

## Ծանոթագրություններ

## Արտաքին հղումներ
* *[https://www.netflix.com/de/title/81037850 Curon]* auf netflix.com
* *[https://decider.com/2020/06/10/curon-netflix-stream-it-or-skip-it/]*

Կատեգորիա:Իտալական դրամա ֆիլմեր
Կատեգորիա:Նեթֆլիքսի բնօրինակ ծրագրեր
Դանիել մարգարեի դամբարան

**Դանիել մարգարեի դամբարան** (), ճարտարապետական համալիր Իրանի Խուզեսթան օսթանի Շուշ քաղաքում։ 1931 թվականի սեպտեմբերի 16-ին հուշարձանն ընդգրկվել է Իրանի ազգային ժառանգության ցանկում 51 համարի ներքո։

## Պատմություն
1871 թվականին ջրհեղեղը ոչնչացրել է դամբարանի նախորդ շենքը, և նույն թվականին շիա հոգևորական Ջաֆար Շուշթերիի հրամանով և ճարտարապետ Հաջի Մոլլա Հոսեյնի ղեկավարությամբ կառուցվել է Դանիել մարգարեի ներկայիս դամբարանը, և նրա գերեզմանը տեղ է գտել նրա կենտրոնում։

## Նկարագրություն
Դանիել մարգարեի դամբարանը գտնվում է Շավուր գետի արևելյան ափին՝ Ժակ դը Մորգան ֆրանսիական ամրոցի դիմաց։

Այս կառույցը արքայախնձորի տեսքով գմբեթով կրոնական դամբարաններից մեկն է, որն ունի երկու շերտ։ Գմբեթը ունի 25 ատամնավոր հարկաշարք։ Դրա բարձրությունը կազմում է մոտ 20 մետր, տրամագիծը՝ 5 մետր։ Դանիել մարգարեի գմբեթը կառուցվել է սելջուկների շրջանում, սակայն ակնհայտ է, որ նրա ստեղծողը ոգեշնչվել է Չոքա Զենբիլ (Դուր Ունթաշ) հնագույն քաղաքի ճարտարապետությամբ։ Արտաքին շերտը կատարում է խորհրդանշական գործառույթներ, և այն տեսանելի է հեռվից՝ քաղաքի գրեթե ցանկացած վայրից։

Արևմտյան կողմում Սուրբ Դանիել մարգարեի դամբարանի զարդարված է իրանական և իսլամական սալիկներով։ Արևելյան կողմում՝ մուտքի երկու կողմերում, տեղակայված են 10 մետր բարձրությամբ երկու մինարեներ։ Մինարեում փորագրված է 1330 թվականը՝ ըստ լուսնային հիջրայի և ճարտարապետ Հաջի Մոլլա Հոսեյնի անունը։ Մյուս կողմից կարելի է տեսնել, թե ինչպես են տեղական ճարտարապետները գմբեթի կառուցման ընթացքում ոճավորել փյունիկյան արմավենու բնի տարրերը, քանի որ փյունիկյան արմավենու բունն ունի աստիճանական կառուցվածք և լայնորեն տարածված է հարավում։

Ամեն տարի Դանիել մարգարեի դամբարան են այցելում բազմաթիվ մուսուլման և ոչ մուսուլման ուխտավորներ, ինչպես նաև ներքին և արտասահմանցի զբոսաշրջիկներ։

## Պատկերասրահ

Daniel Barry Kent.JPG|Դամբարանի ինտերիեր
Tomb of Daniel by Eugène Flandin.jpg|1840 թվական
Mohammad reza 5 R 1944.jpg|Դանիել մարգարեի դամբարանի նկարը հինգ ռիալ անվանական արժեքով թղթադրամի վրա
Tomb of Daniel 1.jpg|Դանիել մարգարեի գերեզմանը Շուշում, Իրան


## Ծանոթագրություններ

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Իրանում
Կատեգորիա:Ուխտագնացության վայրեր